lflage/wiki-talks huggingface dataset:
Vita:Ken Kercheval

message: Üdv!
Véleményeket várok, és akár kiegészítési javaslatokat, infókat is! - Kulkev T. vita 2009. március 28., 12:09 (CET)

message: :Nem bátorítanám az alábbi típusú fogalmazást egy lexikonban:
"Egy alkalommal őrizetbe is vették, mivel a megengedettnél több alkoholt találtak a vérében. Az ezer dolláros óvadék kifizetése után szabadon engedték. Egyébként Kercheval alkoholizmusa sikertelenségéből eredt."
replies: text: Mikor vették őrizetbe ittas gépjárművezetésért (minek ezt körülírni: "a megengedettnél több alkoholt találtak a vérében."?)

text: 1000 dollár az most sok vagy kevés? És fontos-e egyáltalán, hogy pont mennyi?

text: És egyáltalán, ha már azért fikázzuk a színészt, hogy nemcsak a sorozatban vedelte a viszkit, ténylegesen is, nem elég ".... évben ittas vezetésen érték és csak óvadék ellenében szabadult"? Ennyi elég.

text: Az a mondat pedig, hogy biztosan a sikertelensége miatt ivott, egyrészt lóg a levegőben (mert nem tudjuk, mikor mivel bukott meg), azt se tudjuk, más téren is sikertelen volt-e.

text: A mondat azért törlendő, mert számos sikertelen embertársunk van, aki mégsem iszik.

text: Az angol Wikipédiában számos adat van Cliffről, onnan érdemes meríteni (bár az a cikk sincs készen).--Linkoman vita 2009. március 28., 12:34 (CET)
thread_title: Tények helyett nem kérünk műsorújságba való szöveget

message: Köszönöm a kritikát, javítok a hibákon! Szívesen fogadok minden támogatást, mivel viszonylag új vagyok még a Wikipédián!
Kulkev T. vita 2009. március 28., 12:42 (CET)
thread_title:  Válasz
Wikipédia-vita:Wikimédia Magyarország/Szócikkíró verseny/Pályázatok

message: Akik pályáztatok: nem tennétek ki kiemeltszavazásra a cikkeiteket és szavaznátok a többi cikkre?  Szajci reci 2009. március 28., 17:50 (CET)
Köszönöm, hogy kiraktátok. Most már csak annyi volna a kérésem, hogy szavazzatok a jelenlegi szócikkekre, hogy le lehessen korábban zárni, így a ti cikketek is kikerülhet szavazásra hamarabb.  Szajci reci 2009. március 29., 10:04 (CEST)

message: Direkt van így listázva, vagy véletlen? Ha utóbbi, nem lehetne ABC sorrendbe tenni? – Vince blabla :-) 2009. április 1., 00:43 (CEST)
replies: text: Jelentkezési sorrendben vannak listázva a cikkek. Cassandro  Ħelyőrség 2009. április 1., 00:43 (CEST)
Nem ez volt a kérdés :) – Vince blabla :-) 2009. április 1., 00:53 (CEST)

text: Ezzel azt akartam jelölni, hogy direkt ez a sorrend, de ha a közösség véleménye más, lehet ábécében is. Nincs kőtáblára vésve a sorrend.  Cassandro  Ħelyőrség 2009. április 1., 01:10 (CEST)
thread_title:  ABC
Vita:Bautrend

message: Minőségi, hasznos, érdekes, elkötelezett... – Bináris ide 2009. március 28., 23:09 (CET)
thread_title: Reklám

message: Rendben, vettem. Nem figyeltem, ctrl+c ctrl+v eredménye volt. Köszönöm a figyelmeztetést! BankiTamas vita 2009. március 28., 23:27 (CET)
thread_title: re:Reklám
Vita:Pesti vármegyeháza

message: A  meglévő cikk információ értéke a pár éve közkézen forgó turisztikai kiadványok keretein belül  mozog. Tekinve, hogy  napjainkban egyre több levéltári  anyag vált hozzáférhetővé( külföldi  is!) javára  válna az  oldalnak, ha tárgyhoz kapcsolódó anyagok beépülnének , ha látókörbe kerülnek. Gondolok itt  Hild János máig vitatott szerepére és  a nem kevésbé neves  kortárs építészek(Pl.: Pollák M.) kimaradására a reformkor e nagy léptékű beruházásából, stb.
De felbukkanhat anyag az "előd" építményktől  is hiszen  vannak  utalások arra, hogy 1697 ben már  meglévő épületet vásárolt meg Pest Pilis Solt Vármegye, de erről  az  időről  vajmi  keveset  tudni, pedig a város ez időben indult fejlődésnek a török fennhatóság után , ennek  kellet valami  irásos  nyomának  maradnia valahol...
*Kedves ismeretlen! Bizonyára így van, ahogy írta. Sokat segítene, ha az Ön által ismert tényeket - a szócikk végén feltüntetendő megbízható és ellenőrizhető forrásokkal együtt - a szócikkbe beírná. - Vadaro vita 2009. május 10., 20:31 (CEST)
thread_title:  Pesti megyeháza története
Vita:Csányi Vilmos

message: A "Ismeretes mint" mezőben a "kémikus" helyett az "etológus"-t tüntetném fel hiszen az etológia terén végzett munkássága a legismeretesebb.
Az életrajzot kopipészteltem (mögötte forrásként a link). Jó ez így, vagy írjam át? Azaz - baj-e, ha szószerint átveszünk egy nagyobb anyagot más megbízható forrásból (természetesen hivatkozással), vagy mindenképp át kell írni? Láttam mindekttőre szerkesztői érvet – üdv: kétkanál vita 2009. március 29., 11:09 (CEST)
replies: text: Baj. Csigabiitt a házam 2009. március 29., 11:21 (CEST)
Rossz a születési dátum: Csányi Prof 1935. méjus 9-én született. Forrás saját maga, és megkért, hogy javítsam ki, de nem férek hozzá a két érintett területhez.
– DolmenHunter vita 2010. május 13., 22:03 (CEST)
Stimmel, az Akadémia honlapja is ezt hozza: . Javítottam. – Pagonyfoxhole 2010. május 13., 22:15 (CEST)
thread_title:  Régi cucc, új témát az új szakasz füllel nyissatok 

message: Sigrid Nunez: A barát, 2018. Fordít: Hoppán Eszter, 2019. Libri. Csányi Vilmos közismert kutyatartó, etológus, ironikus. A Nők Lapja műhely 2007-ben adta ki (3.) Az emberi viselkedés Könyvét: "Én így látom az embert..." - Miért Ő jutott "A barát"-ról eszembe? Partmoso vita 2020. augusztus 13., 14:18 (CEST)
thread_title: Kapcsolat

message: 2021-07-01. 65 perc társalgás. Főbb témák: az utazás (turisztika) káros, mert az erőforrások csökkennek hiúság, státusz (ott voltam) miatt. A TV-n, interneten többet lát, mint tömegben, tülekedve. A Corona vírus túl lihegett téma. 3-4 millió áldozat a világban, ahol amúgy 2millió szokott lenni. Arra példa: van nemzetközi összefogás, ha kell. Az élelmiszer elvben mindenkinek elég, de az elosztás és a foglalkoztatás GOND. A nem foglalkoztatott ember agresszív/támad: bajt csinálhat (háború, terror!) A vírusteszt - humbug: Kimutat egy antitestet, ami védelme hiányzik a kínai vakcináról, elhallgatja a sok száz antitestet, ami ellen véd. Minden gondolatunk hiedelem. 200 ezer nőt égettek meg boszorkaként. Tudjuk, boszorkák  (társadalomra károsak) nincsenek. 70 évesen el kellett hagynia a tudományt. Azóta az irodalomban közli gondolatait. A kutya társ, a macska nem. A kutya kapcsán a tudományról írta meg élményeit. Ha megszűnne az elektromosság, 2 hét alatt vége lenne mindennek, tömeghalál jönne. Meg kéne szüntetni a szén és olaj égetését. Abba kéne hagyni azon műanyagok gyártását, amik földolgozása, lebontása nem megoldott. 8 milliárd embert kell foglalkoztatni. A kínaiaknak most hasonló öregedés-gondja van, mint Európának, É-Amerikának. A fiával tart kapcsolatot, a lányával nem. Partmoso vita 2021. december 23., 16:47 (CET)
thread_title: Friderikusz Podcast 10.
Vita:Szigeti József (hegedűművész)

message: Szigeti József (Budapest, 1892. szeptember 5. – Luzern, 1973. február 20.), hegedűművész.
*Gyermekkorában Hubay Jenőnél tanult hegedülni a budapesti Zeneakadémián
*1905-ben Berlinben és Drezdában
*1906-ban Londonban nagy sikert aratott szerepléseivel.
*1906-tól Angliában élt és mint pedagógus is hírnevet szerzett.
*1917–1924 között Genfben a konzervatóriumban tanított.
*1924-ben a világjáró művészek közül elsőnek kereste fel a Szovjetuniót, ahol több ízben vendégszerepelt, és számos bravúros átiratát is közreadták.
*1925-ben először hangversenyezett az USA-ban,
*ahol 1926-ban telepedett le.
*Századunk első felének nagy zeneszerzői, Igor Sztravinszkij, Georghe Enescu, Maurice Ravel, Szergej Prokofjev műveinek megismertetésében jelentős szerepe volt.
*1932-től a II. világháború kitöréséig többször lépett fel Magyarországon, utoljára 1939. április 20-án.
*Bartók Béla Első rapszódiájának zongora-, majd zenekarral kísért változatát ajánlotta Szigetinek 1928-ban, akivel 1939-ben a New York-i Carnegie Hallban mutatta be a Kontrasztok c. kamaraművének első, kéttételes változatát (Benny Goodman és Petri Endre közreműködésével), majd 1940 áprilisában a végleges, háromtételes változatot kettejük, ill. Benny Goodman klarinétművész társaságában vette hanglemezre a New York-i Columbia cég. Bartókkal adott hangversenyt a New York-i Congress Hallban. Együtt készítettek átiratot Bartók Gyermekeknek c. sorozatának 7 darabjából Magyar népi dallamok címmel.
*A hidegháború időszakának kezdetén „nemkívánatos elemnek” számított, egy ízben internálták is.
*1948-ban a budapesti Bartók-fesztiválra egy Bartókról írt cikket küldött, amely megjelent a fesztivál műsorfüzetében.
*1951-ben mégis megkapta az amerikai állampolgárságot, de nemsokára végleg Svájcba költözött.
*A hangversenyezést az ötvenes évek végén abbahagyta.
*1963 őszén a Weiner-Bartók-fesztivál díszelnökeként járt Budapesten és módszertani előadást tartott.
*A római Accademia di Santa Cecilia tagja volt.
*Gazdag diszkográfiája muzeális érték.
thread_title: áthozva
Vita:A lyukas zászló

message: A bevezető szövege megegyezik a port.hu oldalon közölt ismertetővel, mely  agyártótól származik, a Wikipédiában történő felhasználását a gyártó képviseletében, Kovács Klaudia producer, Alyukaszaszlo szerkesztőtársunk kérte és engedélyezte.  Stewe  Feedback 2009. március 29., 14:05 (CEST)
replies: text: :: Az engedélyt el kell juttatni a permissions-hu [kukac] wikimedia.org címre. – Timish  levélboksz 2009. március 29., 14:08 (CEST)
replies: text: ::::Megtörtént.  Stewe  Feedback 2009. április 1., 11:14 (CEST)
OTRS #2009033110071736 – Tgrvita•IRC•WP•PR 2009. április 23., 19:45 (CEST)

message: Javaslom, hogy a cím „A lyukas zászló” helyett a névelő nélküli „Lyukas zászló” legyen. Kakrikalex vita 2009. augusztus 12., 08:13 (CEST)
thread_title:  Névelő
Vita:Nash-egyensúly

message: Itt vagy a nemek harca szócikkben hibásan van megadva, avagy nincs jelezve a variáns tetradumaláda 2009. március 30., 14:18 (CEST)
thread_title:  Nemek harca 

message: Szerintem a nemek harca szócikk a hibás, a szerző összekeverte a fogolydilemmával.
thread_title:  Hiba 

message: Annon szerkesztése a cikkből:
	
(Ez a "Nemek harca" rész szerintem zavaros, nehezen érthető.
	 
-	
Én legalábbis nem értem. Lehet hogy a táblázat miatt?)
– Duhos vita 2010. augusztus 15., 15:39 (CEST)
thread_title:  Nemek harca
Vita:Székely Nemzeti Tanács (1918)

message: Ez a zárójellel kezdődő cím elég szokatlan - nincs rá valami más elnevezés? – Hkoala  2009. március 30., 19:48 (CEST)
thread_title: Untitled

message: Sajnos ez idáig ez volt az egyetlen épkézláb ötletem!A mai ugyanilyen nevű szervezettel direkt nem akarom egybe mosni-persze ha jó szó cikként igényli, én szívesen osztozkodom-nehogy román oldalról támadás érje.
Ennek a szervezetnek ez volt a neve és még teljesen más értékeket képviselt mint a mai utódja.
Nem tudom, tanácstalan vagyok-de ez volt az eredeti igazi teljes neve(zárójel nélkül:D)
Ha valaki tud jobb megnevezést átírhatja!
Esetleg lehetne Székely Nemzeti Tanács (1918)? – Hkoala  2009. március 30., 20:15 (CEST)
Remek!Köszönöm!
thread_title:  Válasz
Vita:Hadiállapot

message: 2018. november 26-án a magyar sajtó az Ukrajnában bevezetett szükségállapotot egységesen "hadiállapot" szóval fordította le, ezáltal azt a hamis képzetet keltette, hogy Ukrajna és Oroszország között ezen a napon hadiállapot jött volna létre.
Tiltakozásom ellenére a rossz fordítás fennmaradt. Az utókor számára ezért itt jegyzem fel, hogy a hadiállapot szó használata hibás volt a magyar sajtó részéről, és nem felelt meg a Wikipédia hadiállapot című szócikkében foglaltaknak.--Linkoman vita 2018. november 27., 09:57 (CET)
thread_title:  A magyar Wikipédia kritikátlanul  átveszi a magyar sajtó fordítási hibáját
Vita:Nagy Vilmos (katonatiszt)

message: Szerkesztéskor az alábbi hibaüzenetet jelzi, aki ért hozzá, kérem orvosolja a problémát, Köszönöm "Figyelmeztetés: A(z) Sablon:Az 1. magyar hadsereg parancsnokai lap dupla értékkel hívja meg a(z) Sablon:Navbox sablont („állapot” paraméter). Csak az utolsó érték lesz felhasználva." - JSoos vita 2015. december 21., 11:01 (CET)
replies: text: Javítva. A probléma meglepő módon az volt, hogy a  lap két „állapot” paraméterrel hívta meg a  sablont.  --Tacsipacsi vita 2015. december 28., 11:51 (CET)
thread_title:  Dupla paraméterek 

message: Ez a szócikk azt állítja, hogy Nagy 1942 szeptemberétől ’43 júniusáig volt honvédelmi miniszter, amikor Csatay Lajos váltotta ebben a pozícióban. Csatay szócikke szerint viszont ’42 júniusában váltotta Nagyot. A hónap-nap stimmel, viszont az év valamelyik szócikkben eggyel el van csúszva. Melyikben? – Tacsipacsi vita 2020. szeptember 16., 10:06 (CEST)
replies: text: Ez a jó, javítottam, ott (de a szócikk szövegében ben jól szerepelt, csak az infoboxban volt elírva) JSoos vita 2020. szeptember 17., 13:55 (CEST)
replies: text: :Pedig esküdni mernék, hogy a folyószöveggel is összevetettem… Lehet, hogy csak ebben a cikkben, Csatayéban elfelejtettem. Köszönöm! – Tacsipacsi vita 2020. szeptember 18., 01:10 (CEST)
thread_title:  Miniszterség ideje
Vita:Gregorik András/Vita01

message: Nekem nagy talány, ez a cikk miért fér bele a WP:NEV irányelvbe! – Neo vita 2008. szeptember 3., 08:31 (CEST)
Egyszer már volt szavazáson: Wikipédia:Törlésre javasolt lapok/Gregorik András. Akkor abban állapodtunk meg, hogy amíg nem elég nevezes user-allapon lesz a szócikk. Ha szerinted még mindig nem az, akkor indítsd el a törlési szavazást. (Aminek a vége valszeg megint az lesz, hogy allap lesz belőle) Pilgab kép:Lóhere.PNG üzenet  2008. szeptember 3., 08:39 (CEST)
thread_title:  Senem ismert senem nevezetes 

message: "2008-ban két novellája helyet kapott egy alapítványi irodalmi pályázat kiemeltjei közöttTavaszi Irodalmi Pályázat 2008. AlaphibaKülcsín és Belbecs - Gregorik András: Alaphiba - IrodalomBlog Különkiadás című forgatókönyvéből előkészítés alatt áll egy játékfilmFilmtett | Csak egy antenna vagyok - Beszélgetés Fogarasi Gergellyel. A Hol élsz te? című forgatókönyvéből készülő játékfilm forgatása pénzügyi okok miatt 2005 óta áll." – Neo vita 2008. szeptember 3., 09:13 (CEST)
thread_title:  Jelentéktelen információk vitalapra  

message: Szinte kizárólag blogokban hivatkoznak rá, ez elfogadható szerintetek, külső hivatkozásnak? Szerintem ez is csak jelentéktelenségének újabb ékes bizonyítéka. – Neo vita 2008. szeptember 3., 09:15 (CEST)
thread_title:  Szinte kizárólag amatőr, "Blog" jellegű Hivatkozások 

message: Felhívom a figyelmedet arra, hogy ez egy enciklopédia, mely a szerkesztői felé támaszt bizonyos követelményeket,irányelveket, melyek betartásával szerkeszthetnek itt a wikipédiában. Egyrészt kérlek kerüld a szerkesztési háborúkat! A vitatott változtatásokat előszőr mindíg a vitalapon kell megvitatni! Másrészt kérlek törekedj a semlegességre és a tényszerűségre! Tudom, hogy nehéz ilyenkor kívülről szemlélni a dolgokat, de pont ez a semlegesség egyik alappillére, ami nélkülözhetetlen a lexikoníráshoz. Ez különbözteti meg egy honlaptól, ahol bárki minden egyéb megkötés nélkül azt ír, amit szeretne.– Neo vita 2008. szeptember 4., 08:50 (CEST)
thread_title:  [[User:Gregorik]] Intése semlegeségre és a szerkesztői háborúzás kerülésére 

thread_title:  Törlési megbeszélés
Vita:Nemzetközi Zoológiai Nómenklatúrabizottság

message: Egyértelműsítő oldal szükséges: "ICZN" (ld. angol wiki)
thread_title:  Egyértelműsítés 

message: Nemzetközi Zoológiai Nomenklatúrabizottság (ICZN)
DenesFeri vita 2021. január 22., 10:49 (CET)
thread_title:  Hogy legyen kéznél
Vita:Tok piszin nyelv

message: A nyelvek nevei magyarul kis kezdőbetűvel írandók. Ennek a nyelvnek a nevét is tehát helyesen tok pisinnek írjuk. Mindjárt neki is látok a javításnak.Malatinszky vita 2009. március 31., 20:07 (CEST)
thread_title: Kisbetű

message: A cikk azzal kezdődik, hogy ez egy angol alapú pidzsin, holott lentebb le van írva, hogy milliók anyanyelve. Pidzsin definíció szerint nem lehet anyanyelv, ha már vannak anyanyelvű beszélői, akkor kreol nyelvé lép elő. A neve alapján megtévesztő lehet, valaha tényleg csak pidgin volt, de ma már csak nevében emlékeztet erre 171.31.228.98 (vita) 2024. április 19., 10:24 (CEST)
replies: text: Köszönjük a visszajelzést, utána nézünk, megkeressük mik azok a források, ami alapján ez került a cikkbe. Ogodej  vitalap 2024. április 19., 10:30 (CEST)
replies: text: :Beszúrtam a pidzsing kontra kreol kérdésről egy bekezdésecskét két forráshivatkozással, és a tőlem megszokott kétarcú gyávasággal kreolizálódott pidzsinnek neveztem a nyelvet. Malatinszky vita 2024. április 19., 13:50 (CEST)
thread_title:  Nem pidzsin 

message: Tud valaki forrást arra, hogy ezt a nyelvet ténylegesen úgy hívják magyarul, hogy tok piszin? A cikk címe eredetileg Tok pisin volt, és tizenkét évvel ezelőtt ELVe nevezte át a tok piszinre. Az átnevezés indoka az volt, hogy „magyar kiejtés és átírás szerint”, ami – valljuk be – nem sokkal erősebb állítás, mint hogy „én így gondolom” vagy akár „a kisujjamból szoptam”. Amennyire ki tudom venni, a tok piszin betűsor híven tükrözi azt, ahogy a nyelv beszélői maguk ejtik a nyelvük nevét, de megnyugtatna ha lenne valami, a Wikipédiától független magyar forrás, ami tok piszin néven nevezi ezt a dolgot. --Malatinszky vita 2024. április 19., 13:16 (CEST)
thread_title:  A nyelv magyar elnevezése
Vita:Kubiláj mongol nagykán

message: Gyermekeim! A Kublájt nem á-val kell írni véletylenül? A forrásaim szerint mi az hogy, nagyon is! Most akkor mi a kengyel van? – Szabolcs üzenőlapja  2009. március 31., 21:36‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Hogy írjuk?
Wikipédia-vita:Csillagászati műhely/Tennivalók

message: Legyen egy-egy szó odaírva, hogy mi az adott szócikk témája, hátha mást is érdekel, utánanéz és megírja.  Pl.: műhold, üstökös, meteorit, galaxis, földközeli objektum, hold, ... Főleg a betű-szám kombinációkat nehéz megfejteni, ha valaki nincs képben ezen a területen, viszont a témája miatt érdekes lehet. misibacsi*üzenet 2009. április 1., 11:33 (CEST)
thread_title: Megírandó szócikkek: javaslat
Vita:Parasaurolophus walkeri

message: Lecserélendő a "Parasaurolophus" szócikkre mutató átirányító oldalra.    2009. április 1., 11:51
Mivel a P. walkeri típusfaj, megérdemelne egy magán szócikket, ha már úgyis megvan. DenesFeri vita 2009. április 3., 20:21 (CEST)
Ha 69.72.194.26 csínálna egy userlapot, szeretnék beszélni vele. DenesFeri vita 2009. április 3., 20:22 (CEST)
thread_title:  Szócikk e fajról
Vita:Dinoszauruszok rendszerezése

message: Tartalmilag átnézendő egy mai névtelen szerkesztés miatt, ami tekintélyes mértékű változást vitt a cikkbe. ( 2009. április 1.,  user:69.72.194.26 szerkesztése) Első látásra elfogadható, de több szem többet lát. misibacsi*üzenet 2009. április 1., 11:57 (CEST)
thread_title:  átnézendő, 2009-04-01
Vita:Tollas dinoszauruszok

message: Tartalmilag átnézendő egy mai névtelen szerkesztés miatt, ami tekintélyes mértékű változást vitt a cikkbe. ( 2009. április 1.,  user:69.72.194.26 szerkesztése) Első látásra elfogadható, de több szem többet lát. misibacsi*üzenet 2009. április 1., 12:03 (CEST)
replies: text: A mai „névtelen szerkesztő” ma reggel emellett még vagy 30 másik szócikket is lefordított az angol wikiről. Kétségtelen, hogy a lap teljes tartalmát átírta, de mivel a Tollas dinoszauruszok szócikk eredetileg is az angol wikiről volt lefordítva, és azóta a botok szerkesztése mellett szinte nem volt benne érdemi szerkesztés, úgy is tekinthető, hogy az angol wiki szerint frissítette ezt a szócikket. A fordítás egyébként jó. Csigabiitt a házam 2009. április 1., 12:16 (CEST)
thread_title:  átnézendő, 2009-04-01
Vita:Békeffi László

message: :Kellene róla cikk (Két úr a Gestapótól), de ez másolmánynak tűnik.--Linkoman vita 2009. április 1., 13:12 (CEST)

message: Kiegészítéshez többek között ezt a könyvet javaslom használni. – Kispados vita 2009. április 1., 23:25 (CEST)
thread_title:  [[Humorlexikon]]
Vita:Mezcal

message: Köszi a segítséget! Ha lesz több időm, még nekem is van pár ötletem. Ezt Tecol (Hypopta agavis) témát szeretném még bővebben leírni. BanitzIldi vita 2009. április 1., 11:28 (CET)
thread_title:  Köszönet
Vita:A dinoszauruszok fiziológiája

message: Tartalmilag átnézendő egy mai névtelen szerkesztés miatt, ami tekintélyes mértékű változást vitt a cikkbe (> 100kB). ( 2009. április 1., 08:17 user:69.72.194.26 szerkesztése) Első látásra elfogadható, de több szem többet lát. misibacsi*üzenet 2009. április 1., 14:48 (CEST)
thread_title:  átnézendő, 2009-04-01
Vita:Dinoszauruszok listája

message: Tartalmilag átnézendő egy mai névtelen szerkesztés miatt, ami tekintélyes mértékű változást vitt a cikkbe (> 60kB). ( 2009. április 1.,  user:69.72.194.26 szerkesztése) Első látásra elfogadható, de több szem többet lát. misibacsi*üzenet 2009. április 1., 14:55 (CEST)
thread_title:  átnézendő, 2009-04-01
Vita:Mogyoródi csata

message: A két nagyméretű idézet mellé kellene lexikonszöveg is. Ebben a formában inkább történelmi olvasókönyv jellegű, annak viszont nagyon szép, ízléses és hasznos - de mégsem lexikoncikk. – Hkoala  2009. május 27., 11:54 (CEST)
thread_title:  Lektorálás
Vita:Halhatatlanok (Perzsa Birodalom)

message: Javasolnam torolni az elso kepet. 
A szovegben semmi utalas nincs maszk viselesre. 
Szerintem a maszk es annak alakja a film keszitok kitalacioja. 
Eppen ezert semmi koze a valosaghoz. 
hoiHoi 2011. január 10., 11:00 (CET)
Ellenvelemeny hijan a kepet toroltem. hoiHoi 2011. február 23., 07:03 (CET)
thread_title:  a film kepe
Vita:Bécs–Boroszló autópálya-korridor

message: Nem vagyok benne biztos, hogy ez a jó név. Igyekeztem normális nevet adni az útnak, ezért a cseh változatot vettem alapnak, ám így sem sikeredett tükörfordításra. – Beroesz  2009. április 1., 22:35 (CEST)
thread_title:  Névprobléma
Vita:Bujtor István

message: istenem, meghalt? tegnap még úgy volt, hogy jobban van :( nyugodjon békében. – Alensha sms 2009. szeptember 25., 16:59 (CEST)
thread_title: Untitled

message: 1964 - Karambolnak nem Gázolás volt a címe? Nem egy oda-vissza fordítás áldozata lett a cím? Egyébként meg miért kell időben visszafelírni a filmeket? Ez nem állás interjú. - Csurla vita 2009. szeptember 25., 21:14 (CEST)
Az IMDB-n Karambol. Van egy Gázolás is, de abban Darvas Iván játszik. --Bitman vita 2009. szeptember 26., 07:49 (CEST)
replies: text: Azóta én utána néztem. A Karambol jó, és ez azért volt érdekes, mert ez volt az első filmje. - Csurla vita 2009. szeptember 26., 10:35 (CEST)
thread_title:  Filmek 

message: A Bujtor nevet mi alapján vette fel. Én is csak annyit tudok, hogy a családban (felmenők) között volt Bujtor, de
* Apai nagyanyja: Gundel Károlyné Blasutig Margit (an: Gerlits Ilona)
* Anyai nagyanyja: Frenreisz Ferencné Virava Lujza volt. - Csurla vita 2009. szeptember 26., 20:51 (CEST)
* A Desszert c. tv-műsorban a színművész azt válaszolta a nevének eredetére vonatkozó kérdésre, hogy az apai nagymama volt Bujtor. (Desszert, M3-as csatorna, 2016. május 13., 15:05.) --Ronastudor vita 2016. május 14., 08:05 (CEST)
A cikkben már rég megtalálható. Bujtor egyik dédanyja nevét vette fel, az apai nagyapjának az anyjáét. Csurla vita 2016. május 14., 08:17 (CEST)
replies: text: Csak megerősítésként írtam, amit írtam, nem provokációként. Ha ez sértő, legközelebb nem teszek ilyet. Kellemes hétvégét! --Ronastudor vita 2016. május 15., 09:49 (CEST)
replies: text: :Én sem provokációnak vettem. Amit írtál abból inkább az érződött, hogy a szócikkben nem láttad  Üdv, Csurla vita 2016. május 15., 11:59 (CEST)

text: --Ronastudor vita 2016. május 16., 08:53 (CEST)
thread_title:  Bujtor név
Vita:Szokol Péter

message: Pontosan mit jelent ez? Melyik szinkronban volt ez Szokol Péter szerepe? Azért kérdezem, mert az újabb részekben már van egy olyan, hogy Pokémon Contest, amit leginkább versenyre lehet fordítani, de ennek nem lehetett a narrátora, mert egy női szereplő közvetíti a versenyeket. Lehetett viszont valamelyik zsűritag, de sajnos én nem tudom, mert nem láttam olyan részt magyarul, amiben Contest is volt. - Prospekt vita 2009. december 9., 13:58 (CET)
thread_title: Pokémon-versenyek narrátora?
Vita:Czeglédi Júlia

message: --Czjulia vita 2012. január 29., 15:06 (CET)
Sajtóhiba javítva!  … szalax üzenőlap 2012. január 29., 15:12 (CET)
thread_title:  Czeglédi Jólia nem keramikus, hanem TEXTILMŰVÉSZ